Հավելված 1

Հայաստանի Հանրապետության Շիրակի մարզի Արթիկ համայնքի ավագանու

2024 թվականի փետրվարի 20-ի N 15-Ն որոշման

**Կ Ա Ր Գ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱՐԹԻԿ ՀԱՄԱՅՆՔՈՒՄ ՍՈՑԻԱԼԱԿԱՆ ԱՋԱԿՑՈՒԹՅԱՆ ԾԱՌԱՅՈՒԹՅՈՒՆՆԵՐԻ ՏՐԱՄԱԴՐՄԱՆ**

**I.** **ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով սահմանվում են Հայաստանի Հանրապետության Շիրակի մարզի Արթիկ համայնքում (այսուհետ` համայնք), սոցիալական աջակցության ոլորտում Հայաստանի Հանրապետության Շիրակի մարզի Արթիկ համայնքի պարտադիր և կամավոր խնդիրների լուծման նպատակով, սոցիալապես անապահով և կյանքի դժվարին իրավիճակում հայտնված ընտանիքներին սոցիալական ծառայություններ մատուցելու կարգավորումները, աջակցություն ցուցաբերելու գործընթացն ապահովելու համար Հայաստանի Հանրապետության Շիրակի մարզի Արթիկ համայնքի ղեկավարի կողմից մշտական գործող հանձնաժողով ստեղծելու պայմանները և գործունեության ընթացակարգը, ծառայություն ստանալու համար դիմած անձի (անձանց) կարիքների գնահատման չափորոշիչները, դրանց համապատասխան գնահատման միավորները և ընտանիքի գնահատման թերթիկի ձևը։
2. Հայաստանի Հանրապետության Շիրակի մարզի Արթիկ համայնքի ղեկավարը ստեղծում է Հայաստանի Հանրապետության Շիրակի մարզի Արթիկ համայնքում սոցիալապես անապահով և կյանքի դժվարին իրավիճակում հայտնված, խոցելի ընտանիքներին սոցիալական ծառայությունների տրամադրման, սոցիալական աջակցության ծառայությունների բարելավման գործընթացն ապահովող մշտական հանձնաժողով (այսուհետ` հանձնաժողով):
3. Հանձնաժողովի կազմում ընդգրկվում են`

 1)Հայաստանի Հանրապետության Շիրակի մարզի Արթիկ համայնքի ավագանուց՝ մինչև չորս անդամ,

 2)Հայաստանի Հանրապետության Շիրակի մարզի Արթիկի համայնքապետարանի աշխատակազմի սոցիալական աշխատողներից՝ մինչև երկու անդամ,

 3)Հայաստանի Հանրապետության Շիրակի մարզի Արթիկի համայնքապետարանի աշխատակազմից՝ մինչև երեք անդամ,

 4)Հայաստանի Հանրապետության Շիրակի մարզի Արթիկի համայնքային ենթակայության կազմակերպություններից՝ մինչև երկու անդամ,

 5)Հայաստանի Հանրապետության Շիրակի մարզի Արթիկ համայնքում գործունեություն ծավալող հասարակական կազմակերպություններից՝ մինչև երկու անդամ,

 6)Հայաստանի Հանրապետության Շիրակի մարզի Արթիկ համայնքում սոցիալական ծառայություններ մատուցող կառույցների ներկայացուցիչներից՝ մինչև երկու անդամ

 7) Հայաստանի Հանրապետության Շիրակի մարզի Արթիկ համայնքի բնակիչ հանդիսացող շահագրգիռ քաղաքացիական հասարակության ներկայացուցիչներից՝ մինչև երկու անդամ։

 4.Հանձնաժողովի ձևավորման մասին հայտարարությունը՝ Հայաստանի Հանրապետության Շիրակի մարզի Արթիկի համայնքապետարանի աշխատակազմի քարտուղարի կողմից տեղադրվում է Հայաստանի Հանրապետության Շիրակի մարզի Արթիկ համայնքի պաշտոնական կայքում և փակցվում է Հայաստանի Հանրապետության Շիրակի մարզի Արթիկ համայնքի ղեկավարի և Հայաստանի Հանրապետության Շիրակի մարզի Արթիկ համայնքի ավագանու նստավայրում։

5․ Սոցիալական աջակցության ծառայությունների տրամադրման հանձնաժողովը կարող է ունենալ ենթահանձնաժողովներ՝ այդ թվում սոցիալական աջակցության տրմադրման: Ենթահանձնաժողովում ընդգրկվում են`

1. Հայաստանի Հանրապետության Շիրակի մարզի Արթիկ համայնքի ավագանուց՝ մինչև չորս անդամ․
2. Հայաստանի Հանրապետության Շիրակի մարզի Արթիկի համայնքապետարանի աշխատակազմի սոցիալական աշխատողներից՝ մեկ անդամ․
3. Հայաստանի Հանրապետության Շիրակի մարզի Արթիկի համայնքապետարանի աշխատակազմից՝ մինչև երկու անդամ․
4. Հայաստանի Հանրապետության Շիրակի մարզի Արթիկի համայնքային ենթակայության կազմակերպություններից՝ երկու անդամ․
5. Հայաստանի Հանրապետության Շիրակի մարզի Արթիկ համայնքում գործող հասարակական կազմակերպություններից՝ մինչև երկու անդամ․
6. Հայաստանի Հանրապետության Շիրակի մարզի Արթիկ համայնքում սոցիալական ծառայություններ մատուցող կառույցներից՝ մինչև երկու անդամ․
7. Հայաստանի Հանրապետության Շիրակի մարզի Արթիկ համայնքի բնակիչ հանդիսացող շահագրգիռ քաղաքացիական հասարակության ներկայացուցիչներից՝ մեկ անդամ։

6. Սույն կարգի 4-րդ կետով նախատեսված հայտարարությունը հրապարակվելուց հետո 10 օրվա ընթացքում, Հանձնաժողովի կազմում ընդգրկվելու ցանկություն ունեցող հասարակական կազմակերպությունների ներկայացուցիչները և համայնքի բնակիչ հանդիսացող շահագրգիռ քաղաքացիական հասարակության ներկայացուցիչները կարող են դիմել Հայաստանի Հանրապետության Շիրակի մարզի Արթիկի համայնքապետարանի աշխատակազմ։

7. Սույն կարգի 6-րդ կետում նշված ժամկետը բաց թողնելուց հետո, ստացված դիմումները Հայաստանի Հանրապետության Շիրակի մարզի Արթիկի համայնքապետարանի կողմից ենթակա չեն ընդունման և քննարկման։

8. Հայաստանի Հանրապետության Շիրակի մարզի Արթիկ համայնքի ղեկավարը հանձնաժողովի կազմից նշանակում է նախագահ, նախագահի տեղակալ և քարտուղար: Հանձնաժողովի նախագահի տեղակալը փոխարինում է նախագահին՝ նրա բացակայության ժամանակ։

9․ Հանձնաժողովի նախագահը նշանակվում է ռոտացիոն կարգով՝ նշանակվելու պահից (1) մեկ տարի ժամկետով։

10. Հանձնաժողովի քարտուղար է նշանակվում համայնքի սոցիալական աշխատողը (սոցիալական աշխատողի բացակայության դեպքում հանձնաժողովի կազմում ընդգրկված համայնքապետարանի աշխատակիցներից մեկը)։

 11. Հանձնաժողովն իր աշխատանքները կազմակերպում է սույն չափորոշիչներով սահմանված ընթացակարգերին համապատասխան և նիստերի միջոցով: Հանձնաժողովի քարտուղարը հանձնաժողովի նիստի օրվանից առնվազն երեք օր առաջ հանձնաժողովի անդամներին պատշաճ կերպով տեղեկացնում է հանձնաժողովի նիստի օրվա, ժամի, վայրի մասին։ Հանձնաժողովի նիստն իրավազոր է, եթե դրան մասնակցում են հանձնաժողովի անդամների կեսից ավելին:

 12․ Հանձնաժողովի աշխատանքները կազմակերպվում են քննարկումների միջոցով, որոնց արդյունքում կայացվում են իրավիճակային լուծումներ պահանջող որոշումներ և կազմվում եզրակացություններ։

 13․ Հանձնաժողովում քննարկվող հարցերի վերաբերյալ որոշումներ և կազմված եզրակացություններն ընդունվում են նիստին ներկա անդամների ձայների մեծամասնությամբ:

**II. ՀԱՆՁՆԱԺՈՂՈՎԻ ԳՈՐԾՈՒՆԵՈՒԹՅԱՆ ՆՊԱՏԱԿԸ ԵՎ ԻՐԱՎԱՍՈՒԹՅՈՒՆՆԵՐԸ (ԳՈՐԾԱՌՈՒՅԹՆԵՐԸ)**

14․ Հանձնաժողովի գործունեությունն ուղղված է ընտանիքների ու անհատների՝ որոշակի ռիսկերին դիմագրավելու կամ կարիքներ հոգալու հնարավորությունների ընդլայնմանը, աջակացմանը, ռիսկերի կառավարմանը՝ դրանց կարգավորման ու նվազեցմանը: Հանձնաժողովը, համախմբելով տեղական ինքնակառավարման մարմիններին, պետական և տարածքային կառավարման մարմիններին, սոցիալական ծառայություններ մատուցողներին, սոցիալական ծառայություններից օգտվողներին, քաղաքացիական հասարակության դերակատարներին, աջակցում է Հայաստանի Հանրապետության Շիրակի մարզի Արթիկ համայնքի կողմից մատուցվող սոցիալական ծառայությունների բարելավմանը, աղքատության կրճատմանը, սոցիալական ներառմանն ուղղված մասնակցային գործընթացներին։

15․ Հանձնաժաղովը կարող է իրականացնել միջոցառումներ և գործառույթներ, որոնք ուղղված են՝

1. Հայաստանի Հանրապետության Շիրակի մարզի Արթիկ համայնքի կարիքների հիման վրա՝ տեղական սոցիալական ծրագրերի մշակման, ընդունման և դրանց իրականացման գործընթացին․
2. անձի (ընտանիքի կամ սոցիալական այլ խմբի) սոցիալ-տնտեսական, սոցիալ-հոգեբանական, սոցիալ-մանկավարժական, սոցիալ-բժշկական, սոցիալ-աշխատանքային, սոցիալ-իրավական կարիքների կամ դրանցից ցանկացածի հաղթահարմանն ուղղված նախաձեռնությունների մշակմանը, առաջարկությունների ներկայացմանը, Հայաստանի Հանրապետության Շիրակի մարզի Արթիկ համայնքում սոցիալական աջակցության տրամադրման բարենպաստ միջավայրի ստեղծմանը։
3. կյանքի դժվարին իրավիճակում հայտնվելու կանխարգելմանը և (կամ) կյանքի դժվարին իրավիճակում հայտնված անձին (ընտանիքին, սոցիալական այլ խմբին) այդ վիճակից դուրս բերելուն ուղղված ծառայությունների մշակմանը, կարգավորմանը․
4. մասնակցել թիրախ բնակավայրերում կարիքների գնահատման մեթոդաբանության քննարկմանը, մշակմանը, օժանդակել կարիքների գնահատման համար տեղեկատվության փոխանակմանը (խնդիրների) ռիսկերի բացահայտմանը, ուղղորդմանը․
5. մասնակցել համայնքային հանդիպումներին, քննարկումներին, տեղեկատվական միջոցառումներին․
6. նպաստել սոցիալական նշանակության ծրագրերի հասանելիության, հասցեականության և տեսանելիության բարձրացմանը․
7. աջակցել տեղական սոցիալական ծրագրերի կանոնավոր և պարբերական մոնիտորինգներին․
8. նպաստել Հայաստանի Հանրապետության Շիրակի մարզի Արթիկ համայնքում մատուցվող սոցիալական աջակցության ծառաությունների կայունությանը, այդ թվում՝ ցուցաբերել աջակցություն հավաստագարման գործընթացի կազմակերպմանն ու իրականացմանը․
9. օժանդակել մշակված տեղական սոցիալական ծառայությունների ֆինանսավորման աղբյուրների բացահայտման աշխատանքներին․
10. մասնակցել և (կամ) ցուցաբերել խորհրդատվական աջակցություն համայնքահեն սոցիալական ծառայությունների մասնակցային պլանավորմանն ու մատուցմանն ուղղված դրամաշնորհային ծրագրերի առաջարկների գնահատման և ընտրության գործընթացներին։

**III. ԱՋԱԿՑՈՒԹՅՈՒՆԻՑ ՕԳՏՎԵԼՈՒ ՀԱՄԱՐ ԴԻՄԵԼՈՒ ԿԱՐԳԸ**

16. Աջակցությունից օգտվելու նպատակով Հայաստանի Հանրապետության Շիրակի մարզի Արթիկ համայնքի ղեկավարին կարող են դիմել.

1. Այն անձիք, ովքեր հաշվառված են կամ վերջին 2 տարում փաստացի բնակվում են Հայաստանի Հանրապետության Շիրակի մարզի Արթիկ համայնքում,
2. Արցախի Հանրապետությունից տեղահանվածները, ովքեր փաստացի բնակվում են Հայաստանի Հանրապետության Շիրակի մարզի Արթիկ համայնքում։

17․ Դիմումը ներկայացվում է Հայաստանի Հանրապետության Շիրակի մարզի Արթիկի համայնքապետարանի աշխատակազմ, հետևյալ եղաանակով․

1. անձամբ՝ դիմումի հետ ներկայացվում են ծառայության տրամադրման համար անհրաժեշտ փաստաթղթերը (տես՝ Ծառայության տրամադրման համար անհրաժեշտ փաստաթղթեր բաժինը)՝
2. փոստով՝ դիմումի հետ ներկայացվում են ծառայության տրամադրման համար անհրաժեշտ փաստաթղթերը (տես՝ Ծառայության տրամադրման համար անհրաժեշտ փաստաթղթեր բաժինը)՝
3. էլեկտրոնային՝ դիմումը հնարավոր է ուղարկել նաև Հայաստանի Հանրապետության Շիրակի մարզի Արթիկի համայնքապետարանի պաշտոնական էլեկտրոնային փոստի միջոցով կամ Հայաստանի Հանրապետության Շիրակի մարզի Արթիկի համայնքապետարանի պաշտոնական կայքի միջոցով դիմումի հետ ներկայացվում են ծառայության տրամադրման համար անհրաժեշտ փաստաթղթերը (տես՝ Ծառայության տրամադրման համար անհրաժեշտ փաստաթղթեր բաժինը։

18. Դիմումին կցվում են սոցիալական վիճակը հավաստող հետևյալ փաստաթղթերը․

1) դիմումատուի անձը հաստատող փաստաթղթի պատճենը․

2) տեղեկանք դիմումատուի բնակության վայրից` ընտանիքի կազմի մասին (անհրաժեշտության դեպքում).

3) բժշկասոցիալական փորձաքննության հանձնաժողովի որոշման պատճենը,

4) բժշկական հաստատությունից տեղեկանք հիվանդության մասին կամ քաղվածք ամբուլատոր քարտից (առկայության դեպքում) .

 5) սոցիալական անապահով վիճակը հիմնավորող փաստաթուղթը՝ տրված սոցիալական աջակցության տարածքային գործակալության կողմից (անհրաժեշտության դեպքում)․

 6) կյանքի դժվարին իրավիճակում գտնվելու հանգամանքը հավաստող փաստերը հիմնավորող փաստաթղթեր (դժբախտ պատահար կամ արտակարգ իրավիճակներում հայտնվելու, ընտանիքի անդամի կորուստ, բնական կամ տեխնածին աղետի պատճառած վնաս, առանց ծնողական խնամքի մնալու և այլ)․

7) փոստային եղամակով դիմում ներկայացնելու դեպքում՝ դիմումը պետք է լինի ստորագրված և դիմումին կցվում են սույն մասում ներկայացված փաստաթղթերի պատճենները․

8) էլեկտրոնային եղանակով դիմում ներկայացնելու դեպքում՝ դիմումը պետք է լինի ստորագրված և դիմումին կցվում են սույն մասում ներկայացված փաստաթղթերի սքանավորված տարբերակները։

19. Դիմումները Հայաստանի Հանրապետության Շիրակի մարզի Արթիկի համայնքապետարանի աշխատակազմ մուտքագրվելուց հետո 2 (երկու) շաբաթյա ժամկետում, հանձնաժողովի քարտուղարը դրանք ներկայացնում է հանձնաժողովի նախնական քննարկմանը։

20. Հանձնաժողովի նախնական քննարկման արդյունքում յուրաքանչյուր դիմումին տրվում է համապատասխան ընթացք անհրաժեշտության դեպքում կատարում է տունայց, ընտանիքի կարիքների գնահատում, դիմողի հետ անհատական հանդիպում, դիմումի գրավոր պատասխանի տրամադրում։

21. Հրավիրվում է հանձնաժողովի նիստ, որին կարող է մասնակցել նաև դիմումատուն:

22.Հանձնաժողովի տված դրական եզրակացության հիման վրա Հայաստանի Հանրապետության Շիրակի մարզի Արթիկ համայնքի ավագանու կողմից կայացվում է սոցիալական աջակցություն տրամադրելու մասին որոշում։

23․Հանձնաժողովի տված բացասական եզրակացության դեպքում դիմումատուն գրավոր տեղեկացվում է։

24. Սոցիալական աջակցություն ստանալու վերաբերյալ դիմումները քննարկվում և դրանց վերաբերյալ որոշումները ընդունվում են 30 աշխատանքային օրվա ընթացքում։

**IV․ ՈՒՍՈՒՄՆԱՍԻՐՈՒԹՅԱՆ ԿԱԶՄԱԿԵՐՊՈՒՄԸ**

25․Դիմումի ուսումնասիրության նպատակով հանձնաժողովը ձևավորում է աշխատանքային խումբ, անհրաժեշտության դեպքում հանձնաժողովի որոշմամբ այցելում է դիմողի ընտանիք, կատարում ընտանիքի կարիքների գնահատում և լրացնում գնահատման թերթիկը:

26․Ուսումնասիրության ժամանակ մասնագիտական օժանդակություն ցուցաբերելու անհրաժեշտություն առաջանալու դեպքում հանձնաժողովը կարող է հրավիրել համապատասխան մասնագետների (բժիշկ, հոգեբան և այլն)։

27․Ընտանիքի գնահատման թերթիկը՝ տունայց կատարելուց հետո աշխատանքային խմբի կողմից ներկայացվում է հանձնաժողովի քարտուղարին:

28․Ներկայացված գնահատման թերթիկները քննարկվում են հանձնաժողովի նիստում:

29.Քննարկման արդյունքներով հանձնաժողովը կազմում է եզրակացություն, որը ստորագրում են հանձնաժողովի անդամները։

30.Հանձնաժողովի նախագահը եզրակացությունը ներկայացնում է Հայաստանի Հանրապետության Շիրակի մարզի Արթիկ համայնքի ավագանու քննարկմանը՝ աջակցություն ցուցաբերելու վերջնական որոշում կայացնելու համար։

31․Հրատապ լուծում պահանջող և անհապաղ աջակցության (անհետաձգելի բժշկական միջամտություն, վիրահատություններ, այլ բժշկական կենտրոն տեղափոխելու անհրաժեշտություն և այլն) դիմումների քննարկումն իրականացվում է արագացված ընթացակարգով՝ սոցիալական աշխատողի և հանձնաժողովի երկու անդամի հատուկ եզրակացության հիման վրա, հանձնաժողովի նախագահի ներկայացմամբ, Հայաստանի Հանրապետության Շիրակի մարզի Արթիկ համայնքի ղեկավարի անմիջական հսկողությամբ և անհապաղ որոշումների կայացման միջոցով։

32․Հայաստանի Հանրապետության Շիրակի մարզի Արթիկ համայնքի ղեկավարը որոշումը կայացնում է եզրակացությունը ստանալու օրվանից երկօրյա ժամկետում։

**VI. ԱՋԱԿՑՈՒԹՅՈՒՆ ՏՐԱՄԱԴՐԵԼՈՒ ՓԱՍՏԱԹՂԹԵՐԻ ՓԱԹԵԹԸ**

 33. Աջակցություն տրամադրելու փաստաթղթերի ամբողջական փաթեթում ներառվում են հետևյալ փաստաթղթերը՝
 1) դիմումը կամ գրությունը.
 2) դիմողի և (կամ) նրա ընտանիքի անդամների անձը հաստատող փաստաթղթերի պատճենները.
 3) ընտանիքի և (կամ) նրա անդամի սոցիալական կարգավիճակը հավաստող անհրաժեշտ փաստաթղթերի պատճենները.
 4) ընտանիքի կարիքների գնահատման թերթիկը (ձև1) – լրացվում և ստորագրվում է հանձնաժողովի տունայց կատարած անդամների կողմից.

 5) հանձնաժողովի եզրակացությունը.

 6)սոցիալական աշխատողի կամ գործը վարող համայքային ծառայողի հատուկ եզրակացությունը.
 7) աջակցություն ցուցաբերելու մասին Հայաստանի Հանրապետության Շիրակի մարզի Արթիկ համայնքի ղեկավարի որոշումը.
 8) աջակցությունը դիմողին տրամադրելու փաստը հավաստող փաստաթուղթ։
 34. Հանձնաժողովի քարտուղարը յուրաքանչյուր դեպքի համար կազմում է առանձին գործ (սոցիալական գործ) և ապահովում փաստաթղթերի փաթեթի ամբողջականությունը և պահպանվածությունը:
 35. Գործերը համարակալվում են արաբական թվերով։ Գործերի համարակալումը յուրաքանչյուր տարի վերսկսվում է։ Ավարտված գործի էջերը համարակալվում են, գործերը կարվում են և կնքվում համայնքի աշխատակազմի կնիքով։

 36. Համայնքապետարանի աշխատակազմի կողմից վարած սոցիալական աջակցության վերաբերյալ գործերը պահպանվում են նաև Էլեկտրոնային եղանակով՝ հաշվառման կրիչների միջոցով։

 ՀԱՄԱՅՆՔԻ ՂԵԿԱՎԱՐ՝ Ա. ՈՍԿԱՆՅԱՆ

 Իսկականի հետ ՔԱՐՏՈՒՂԱՐՈՒԹՅԱՆ, ԱՆՁՆԱԿԱԶՄԻ ԿԱՌԱՎԱՐՄԱՆ

 ճիշտ է ՏՏ ԲԱԺՆԻ ՊԵՏ՝ Ա. ԹԱԴԵՎՈՍՅԱՆ

Հավելված 2

Հայաստանի Հանրապետության Շիրակի մարզի Արթիկ համայնքի ավագանու

2024 թվականի փետրվարի 20-ի N 15-Ն որոշման

**ՉԱՓՈՐՈՇԻՉՆԵՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱՐԹԻԿ ՀԱՄԱՅՆՔՈՒՄ ՍՈՑԻԱԼԱԿԱՆ ԱՋԱԿՑՈՒԹՅԱՆ ԾԱՌԱՅՈՒԹՅՈՒՆՆԵՐԻ ՏՐԱՄԱԴՐՄԱՆ**

**I․ ԸՆՏԱՆԻՔԻ ԿԱՐԻՔՆԵՐԻ ԳՆԱՀԱՏՄԱՆ ՉԱՓՈՐՈՇԻՉՆԵՐԸ**

1. Ընտանիքի կարիքների գնահատումը կատարվում է միավորային համակարգով՝ ելնելով հետևյալ չափորոշիչներից.

 1) նպաստառու ընտանիք - 1 միավոր,

 2) միայնակ մայր - 1 միավոր,

 3) ամուսնալուծված ծնողի խնամքին գտնվող երեխա - 1 միավոր,

 4) բազմազավակ՝

 ա․ չորս, հինգ անչափահաս երեխա ունեցող ընտանիք - 1 միավոր,

 բ․ վեց, յոթ անչափահաս երեխա ունեցող ընտանիք - 2 միավոր,

 գ․ութ և ավելի անչափահաս երեխա ունեցող ընտանիք - 3 միավոր,

 5) պարտադիր ժամկետային զինծառայող ունեցող ընտանիք 2 միավոր,

 6) հաշմանդամություն՝

 ա․1-ին խմբի հաշմանդամություն ունեցող ընտանիք - 3 միավոր

 բ․ 2-րդ խմբի հաշմանդամություն ունեցող ընտանիք - 2 միավոր

 գ․3-րդ խմբի հաշմանդամություն ունեցող ընտանիք - 1 միավոր

 7) հաշմանդամություն ունեցող երեխայի ընտանիք -2 միավոր

 8) տնակ կացարանում, ոչ հիմնական շինությունում կամ 3-րդ, 4-րդ կարգի վթարային ճանաչված շենքում բնակվող ընտանիք - 2 միավոր

 9) վարձով բնակվող ընտանիք - 1 միավոր

 10) դիմելու օրվան նախորդող երեք ամսվա ընթացքում ընտանիքի անդամի մահվան դեպք - 2 միավոր

11) մարտական գործողությունների ժամանակ վիրավորում ստացած անձ ունեցող ընտանիք -2 միավոր

 12) միայնակ չաշխատող թոշակառու - 2 միավոր

 13) միակողմանի ծնողազուրկ երեխա ունեցող ընտանիք

 ա․ մեկ երեխայի դեպքում - 1 միավոր

 բ․ երկու երեխայի դեպքում - 2 միավոր

 գ․երեք և ավելի երեխաների դեպքում - 3 միավոր

 14) կյանքի և առողջության համար վտանգավոր պայմաններում բնակվող անչափահաս երեխա ունեցող ընտանիք -3 միավոր

 15) մինչև 23 տարեկան ուսանող ունեցող ընտանիք -2 միավոր

 16) առանց ծնողական խնամքի մնացած երեխա ունեցող ընտանիք -3 միավոր

 17) խնամակալ՝ (անգործունակ ճանաչված անձի և անչափահասի) ունեցող ընտանիք -3 միավոր

 18) անբարենպաստ այլ պայմաններ 1-ից 10 միավոր (հիմնավորում է լրացուցիչ տեղեկատվությամբ և սոցիալական աշխատողի դիտարկումներով)։

 2․ Սոցիալապես անապահով ընտանիքների կարիքների գնահատման միավորներից անկախ՝ Հայաստանի Հանրապետության Շիրակի մարզի Արթիկ համայնքի ավագանին որոշում է Հայաստանի Հանրապետության Շիրակի մարզի Արթիկ համայնքի սոցիալապես անապահով և կյանքի դժվարին իրավիճակում հայտնված ընտանիքների սոցիալական պայմանների բարելավման նպատակով տրամադրել միանվագ դրամական աջակցություն բացառիկ դեպքերում ՝

1) անհետաձգելի բժշկական միջամտություն, վիրահատություններ, այլ բժշկական կենտրոն տեղափոխելու անհրաժեշտություն, դժբախտ պատահար կամ արտակարգ իրավիճակից (բնական, տեխնածին աղետից տուժած ընտանիք և այլն) անապահով ընտանիքներին յուրաքանչյուր դեպքի համար միանվագ դրամական աջակցության տրամադրում՝ նվազագույնը 20 000 (քսան հազար) Հայաստանի Հանրապետության դրամ, առավելագույնը՝ 200 000 (երկու հարյուր հազար) Հայաստանի Հանրապետության դրամ։

2)զոհված (մահացած) զինծառայողների ընտանիքների, պատերազմի վետերաննների, պատերազմում հաշմանդամություն ձեռք բերած անձանց սոցիալական աջակցության տրամադրում`

ա․ պատերազմական գործողությունների ընթացքում զոհված (մահացած) զինծառայողների ընտանիքներից յուրաքանչյուրին տրամադրվող միանվագ դրամական աջակցություն՝ առավելագույնը 40 000 (քառասուն հազար) Հայաստանի Հանրապետության դրամ

բ.խաղաղ պայմաններում մահացած զինծառայողների ընտանիքներից յուրաքանչյուրին տրամադրվող միանվագ դրամական աջակցություն՝ առավելագույնը 35 000 (երեսունհինգ հազար) Հայաստանի Հանրապետության դրամ

գ. պատերազմում հաշմանդամություն ձեռք բերած անձանցից յուրաքանչյուրին տրամադրվող միանվագ դրամական աջակցություն՝ առավելագույնը 35 000 (երեսունհինգ հազար) Հայաստանի Հանրապետության դրամ /ըստ կարգի առաջին կարգ՝ 35 000 (երեսունհինգ հազար), երկրորդ կարգ 30 000 (երեսուն հազար), երրերդ կարգ 20 000 (քսան հազար) Հայաստանի Հանրապետության դրամ։

 3.Սոցիալապես անապահով ընտանիքներից յուրաքանչյուրին տրամադրվող միանվագ դրամական աջակցություն ցուցաբերվում է նվազագույն 4 միավոր ստանալու դեպքում՝ ըստ կարիքի գնահատման չափորոշիչներին համապատասխան միավորների՝ յուրաքանչյուր միավորին տրամադրելով 5000 (հինգ հազար) Հայաստանի Հանրապետության դրամ։

 4․ Յուրաքանչյուր ընտանիքին կամ անհատին բյուջետային տարվա ընթացքում միանվագ դրամական աջակցություն կարող է տրամադրվել մեկ անգամ։

5․ Դրամական աջակցությունը տրամադրվում է անկանխիկ եղանակով՝ բանկային հաշվին փոխանցելու միջոցով:

6․ Սույն չափորոշիչների իմաստով ընտանիք է համարվում միևնույն հասցեում հաշվառված, մշտապես բնակվող համատեղ տնտեսություն վարող անձանց խումբը, ինչպես նաև՝ միայնակ ապրող անձը։

 ՀԱՄԱՅՆՔԻ ՂԵԿԱՎԱՐ՝ Ա. ՈՍԿԱՆՅԱՆ

 Իսկականի հետ ՔԱՐՏՈՒՂԱՐՈՒԹՅԱՆ, ԱՆՁՆԱԿԱԶՄԻ ԿԱՌԱՎԱՐՄԱՆ

 ճիշտ է ՏՏ ԲԱԺՆԻ ՊԵՏ՝ Ա. ԹԱԴԵՎՈՍՅԱՆ

***Ձև 1***

**ԸՆՏԱՆԻՔԻ ԿԱՐԻՔՆԵՐԻ ԳՆԱՀԱՏՄԱՆ ԹԵՐԹԻԿ**

**Հայաստանի Հանրապետության ———— մարզի ———— համայնք**

 **«―――»**---------------**20——թ.**

**Ընդհանուր տվյալներ**

**Դիմողի անուն, ազգանուն, հայրանուն** ------------------------------------------------------

**Հասցե**---------------------------------------------------------------------------------------------

**Հեռախոս**------------------------------------------------------------------------------------------

**Ընտանիքի ժողովրդագրական տվյալները**

|  |  |  |
| --- | --- | --- |
| **Անուն, ազգանուն, հայրանուն** | **Կարգավիճակ** | **Ծննդյան օր, ամիս, տարի** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Ընտանիքի իրավիճակը**

|  |  |
| --- | --- |
| **Իրավիճակ** | **Նկարագիր** |
| Բնակարանային պայմաններ |  |
| Կոմունալ-կենցաղային և սանիտարա- հիգիենիկ պայմաններ |  |
| Աշխատանքով ապահովվածություն |  |
| Եկամուտներ |  |
| Հագուստով ապահովվածություն  |  |
| Սննդով ապահովվածություն |  |
| Առողջապահական կարիքներ |  |
| Այլ |  |

 **Ընտանիքի սոցիալական կապերը**

|  |
| --- |
| Հարազատներ, ընկերներ, ծանոթներ, հասարակական կազմակերպություններ, համայնք |
| տվյալներ | կարգավիճակ |
|  |  |
|  |  |

**Լրացուցիչ տեղեկատվություն**

-------------------------------------------------------------------------------------------------------------------------------------------------------------------------------------------------------------------------------

**Մասնագետի դիտարկումներ**

--------------------------------------------------------------------------------------------------------------------------------------------------------------------------------------------------------------------------------

**Լուսանկարների առկայություն (անհրաժեշտության դեպքում)**

|  |
| --- |
|  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Աշխատանքային խմբի անդամների տորագրությունները

**Ընտանիքի կարիքների գնահատման սանդղակ**

|  |  |  |  |
| --- | --- | --- | --- |
| N | Չափորոշիչը | Չ Չափորոշիչի համար սահմանված միավորը | Ընտանիքի ստացած միավորը |
| 1 | Նպաստառու ընտանիք | 1 |  |
| 2 | Միայնակ մայր | 1 |  |
| 3 | Ամուսնալուծված ծնողի խնամքին գտնվող երեխա | 1 |  |
| 4 | Բազմազավակ ՝* չորս, հինգ անչափահաս երեխա ունեցող ընտանիք
* վեց, յոթ անչափահաս երեխա ունեցող ընտանիք
* ութ և ավելի անչափահաս երեխա ունեցող) ընտանիք
 | 123 |  |
| 5 | Պարտադիր ժամկետային զինծառայող ունեցող ընտանիք (յուրաքանչյուրին) | 2 |  |
| 6 | Հաշմանդամություն՝1-ին խմբի հաշմանդամություն ունեցող ընտանիք2-րդ խմբի հաշմանդամություն ունեցող ընտանիք3-րդ խմբի հաշմանդամություն ունեցող ընտանիք | 321 |  |
| 7 | Հաշմանդամ երեխաի ընտանիք  | 2 |  |
| 8 | Տնակ կացարանու կամ ոչ հիմնական շինությունում կամ 3-րդ կամ 4-րդ կարգի վթարային ճանաչված շենքում բնակվող ընտանիք | 2 |  |
| 9 | Վարձով բնակվող ընտանիք | 1 |  |
| 10 | Դիմելու օրվան նախորդող երեք ամսվա ընթացքում ընտանիքի անդամի մահվան դեպք | 2 |  |
| 11 | Մարտական գործողությունների ժամանակ վիրավորում ստացած անձի ընտանիք | 2 |  |
| 12 | Միայնակ չաշխատող թոշակառու | 2 |  |
| 13 | Միակողմանի ծնողազուրկ երեխա ունեցող ընտանիք՝ մեկ, երկու, երեք և ավելի | 123 |  |
| 14 | Կյանքի և առողջության համար վտանգավոր պայմաններում բնակվող անչափահաս երեխա ունեցող ընտանիք | 3 |  |
| 15 | Մինչև 23 տարեկան ուսնող ունեցող ընտանիք | 2 |  |
| 16 | Երկողմանի ծնողազուրկի (ԱԾԽՄ) երեխա ունեցող ընտանիք | 3 |  |
| 17 | Խնամակալ՝ (անգործունակ ճանաչված անձի և անչափահասի) ունեցող ընտանիք  | 3 |  |
| 18 | Այլ անբարենպաստ պայմաններ  | 1-10 |  |
|  | Ընդամենը  |  |  |

Աշխատանքային խմբի անդամների ստորագրությունները

**ՀԻՄՆԱՎՈՐՈՒՄ**

**«———— ՀԱՄԱՅՆՔԻ ԱՎԱԳԱՆՈՒ ———— ԹՎԱԿԱՆԻ ———— ———-ի N -Ն ՈՐՈՇՈՒՄԸ ՈՒԺԸ ԿՈՐՑՐԱԾ ՉԱՆԱՉԵԼՈՒ ԵՎ ————— ՀԱՄԱՅՆՔՈՒՄ ՍՈՑԻԱԼԱԿԱՆ ԱՋԱԿՑՈՒԹՅԱՆ ԾԱՌԱՅՈՒԹՅՈՒՆՆԵՐԻ ՏՐԱՄԱԴՐՄԱՆ ՉԱՓՈՐՈՇԻՉՆԵՐԸ ՍԱՀՄԱՆԵԼՈՒ ՄԱՍԻՆ»**

**————— ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Հայաստանի Հանրապետության Շիրակի մարզի Արթիկ համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 11-րդ մասի պահանջներով՝ Հայաստանի Հանրապետության Սահմանադրության 182-րդ հոդվածի 1-ին մասի 2-րդ նախադասությամբ սահմանված կարգավորումների համատեքստում։ Նախագծով առաջարկվում է ուժը կորցրած ճանաչել Հայաստանի Հանրապետության Շիրակի մարզի Արթիկ համայնքի ավագանու 20--- թվականի մարտի ——-ի N —-Ն որոշումը, որով սահմանված է սոցիալական աջակցության կամավոր խնդիրների լուծման չափորոշիչները։ Այս որոշումը ուժը կորցրած ճանաչելու իրավական անհրաժեշտությունը պայմանավորված է այն հանգամանքով, որ սույն հիմնավորման առարկա հանդիսացող նախագծով, սահմանվում են Հայաստանի Հանրապետության Շիրակի մարզի Արթիկ համայնքում սոցիալական աջակցության ծառայությունների տրամադրման չափորոշիչները, որում ըստ էության ներառված են նաև սոցիալական աջակցության կամավոր խնդիրների լուծման չափորոշիչները։

 «Տեղական ինքնակառավարման մասին» Հայաստանի Հանրապետության օրենքի 10-րդ և 12-րդ հոդվածների կարգավորումները ցույց են տալիս, որ օրենսդիրը համայնքում սոցիալական պաշտպանությունը դիտարկում է, որպես համայնքի պարտադիր խնդիր, իսկ սոցիալական աջակցության տրամադրումը, որպես համայնքի կամավոր խնդիր, հետևաբար օրենսդրական իմպերատիվ պահանջ է սահմանել, որ սոցիալական աջակցության վերաբերյալ կամավոր խնդիրների, դրանցից բխող սոցիալական ծառայությունների տրամադրումը պետք է իրականացվի ավագանու կողմից սահմանված չափորոշիչների հիման վրա։

 Սույն որոշման նախագծի ընդունման անհրաժեշտությունը նրանում է, որ «Տեղական ինքնակառավարման մասին» Հայաստանի Հանրապետության օրենքի 10-րդ հոդվածի 11-րդ մասի պահանջներով՝ համայնքի ավագանու համար նախատեսվել է պարտավորություն, առանձին նորմատիվային բնույթ կրող որոշմամբ սահմանելու համայնքի սոցիալական աջակցության վերաբերյալ կամավոր խնդրի լուծման չափորոշիչները։

 Բացի օրենսդրական պահանջի իրագործման անհրաժեշտությունից, առկա է նաև իրավակիրառական անհրաժեշտություն և նպատակահարմարություն, համայնքային մակարդակում կարգավորելու համայնքի բյուջետային միջոցների հաշվին սոցիալական աջակցություն տրամադրելու հետ կապված իրավահարաբերությունները, սահմանելով այդ իրավահարաբերությունների առաջացմանը, փոփոխմանը կամ դադարեցմանը միտված ընթացակարգերը և ենթաօրենսդրական կառուցակարգերը։ Նախագծի կարգավորման առարկայի շրջանակներում, առաջարկվում է սահմանել այն չափորոշիչները և ընթացակարգերը, որոնց համաձայն կիրականացվի համայնքում սոցիալապես անապահով ընտանիքների սոցիալական աջակցություն ցուցաբերելու գործընթացը, միաժամանակ, նկարագրվել են սոցիալական ծառայությունները տրամադրող հանձնաժողովի գործառույթները, որոնք թույլ են տալիս վերջինիս, որպես տեղական կամ համայնքային դերակատար, իր մասնակցությունը բերի համայնքային մակարդակում մշակվող և վարվող տեղական սոցիալական քաղաքականության, տեղական սոցիալական ծրագրերի և այլ ծրագրերի իրականացմանը։

Նախագծի ընդունման արդյունքում սոցիալական աջակցության ծառայությունների տրամադրումը համայնքի տեղական ինքնակառավարման մարմինների կողմից, կարող է իրականացվել ենթաօրենսդրական իրավական կարգավորումների համատեքստում, ինչը հնարավորություն կընձեռի թե՛ համայնքի ղեկավարի և թե՛ համայնքապետարանի աշխատակազմի պաշտոնատար անձանց համար, գործելու բացառապես իրենց վերապահված լիազորությունների և գործառույթների շրջանակներում, ապահովելով սոցիալական աջակցության տրամադրման գործընթացներում օրինականության պահպանումը։

Նախագծի ընդունումը հնարավորություն կընձեռի, համայնքային մակարդակում խրախուսելու և բարելավվելու սոցիալական ծառայությունների ուղղությամբ իրականացվող և իրականացվելիք ծրագրերը, հիմքեր և նախադրյալներ ստեղծելով այս բնագավառում ծրագրային գործողություններ իրականացնելու համար։